# Mussol pirinenc

El mussol pirinenc, mussol de Tengmalm o miloca (Aegolius funereus) és una espècie d'ocell de la família dels estrígids (Strigidae). Habita als Pirineus i altres zones de l'hemisferi nord. El seu estat de conservació es considera de risc mínim.

## Morfologia

* Els mascles fan 21-25 cm de llargària total, 55-58 d'envergadura alar i pesen 93-139 g.
* Les femelles fan 25-28 cm, fan 59-62 cm d'envergadura alar i pesen 132-215 g.
* Té les parts superiors brunes tacades de blanc i les inferiors blanquinoses amb ratlles fosques amples.
* Cap gros.
* Cara blanca amb ulls de color groc.
* Bec de color groc blanquinós.
* Té els discs facials grossos i molt marcats.
* Té els tarsos i els dits coberts de plomes blanques per protegir-se del fred dels boscos subalpins.
* Els exemplars joves són de color marró xocolata.

## Subespècies

* Aegolius funereus funereus
* Aegolius funereus caucasicus
* Aegolius funereus magnus
* Aegolius funereus pallens
* Aegolius funereus beickianus
* Aegolius funereus richardsoni
* Aegolius funereus sibiricus
* Aegolius funereus jakutorum
* Aegolius funereus juniperi

## Reproducció

Fa el niu als boscos de coníferes molt densos, la femella hi pon 3-6 ous i els cova durant 28 dies. Els pollets esdevindran sexualment madurs en llur primer any de vida. Als Països Catalans va ésser citat per primera vegada com a nidificador l'any 1983 en algun punt molt localitzat de l'Alta Cerdanya i del Massís del Canigó.
És bàsicament monògam però, a Euràsia i només quan hi ha aliment en abundància, se n'han documentat casos d'un sol mascle aparellat amb dues femelles i d'una sola femella fent dues postes de dos companys diferents.

## Alimentació

Menja arvicolins i altres mamífers, ocells, insectes i altres invertebrats.

## Distribució geogràfica

Habita al centre i al nord d'Euràsia i Amèrica.

## Costums

És un ocell nocturn.

## Conservació

A banda de la depredació que pateix per part dels seus depredadors naturals (el gamarús, l'astor i la marta), l'alteració del seu hàbitat per accions antròpiques (estacions d'esquí, obertura de vials forestals en zones de cria) i la mala gestió del seu hàbitat poden comprometre la seua supervivència.

## Observacions

* El mussol de Tengmalm rep aquest nom en honor del naturalista suec Peter Gustaf Tengmalm.
* Pot arribar a viure fins als 10 anys.

## Curiositats

A la pel·lícula Memòries d'Àfrica del director de cinema Sydney Pollack hi surt aquest ocell com a animal de companyia de Karen Blixen però, en realitat, ni és nadiu d'Àfrica ni fou l'autèntica espècie de mussol que acompanyava l'escriptora.

## Referències

* ↑ «Mussol pirinenc». Cercaterm. TERMCAT, Centre de Terminologia. Rev. 11 desembre 2022 (català)
* ↑ «mussol». Diccionari de la llengua catalana de l'IEC. Institut d'Estudis Catalans.
* ↑ «miloca». Diccionari de la llengua catalana de l'IEC. Institut d'Estudis Catalans.
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 254. ISBN 978-84-16728-37-4.
* ↑ BirdLife International. «Boreal Owl. Aegolius funereus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 2 febrer 2023].
* ↑ Hayward, G., P. Hayward. 1992. Boreal Owl. The Birds of North America, 2: 1-16
* ↑ «Mussol pirinenc». Gran Enciclopèdia Catalana. Barcelona: Grup Enciclopèdia Catalana.
* ↑ Avibase (català)
* ↑ Tengmalm's Owl. P. 606-616 a S. Cramp, ed. Handbook of the birds or Europe, the Middle East and North Africa: the birds of the Western Palearctic, Vol. 4. Nova York: Oxford University Press. Any 1980
* ↑ Lalueza i Fox, Jordi: El llibre dels ocells de Catalunya. Editorial De Vecchi - Edicions Cap Roig. Barcelona, 1987, plana 69. ISBN 843150434X
* ↑ Johnsgard, P.: North American Owls. Washington DC: Smithsonian Institution Press. Any 1988
* ↑ Article de la revista Quercus, núm. 44, any 1989 Arxivat 2007-08-28 a Wayback Machine. (castellà)

## Bibliografia

* Alamany, O., i Ticó, J.R.: "Primeras observaciones de Lechuza de Tengmalm en la Península Ibérica". Revista Quercus, núm 13. Any 1984.
* Alamany, O., i Ticó, J.R.: "El mussol de Tengmalm Aegolius funereus" a Atlas dels ocells nidificants a Catalunya i Andorra. Ketres Editora. Any 1984.
* Alamany, O.: "El desconegut futur del mussol pirinenc". Butlletí de DEPANA, núm 2. Any 1988.
* Canut, J., Garcia, D. i Marco, J.: "Nuevas observaciones de Lechuza de Tengmalm Aegolius funereus en el Pirineo Español (Provincia de Lérida)". Revista Pirineos, núm. 128. Jaca, Any 1986.
* Korpimäki, E.: "On the ecology and biology of Tengmalm's owl Aegolius funereus". Acta Universitatis. Series A. Biologica Núm. 13. Oulu (Finlàndia), 1981.

## Enllaços externs

* Fotografies i enregistraments sonors Arxivat 2009-05-28 a Wayback Machine. (anglès)
* Oiseaux.net (francès)
* El mussol pirinenc al Principat de Catalunya
* Taxonomia d'aquesta espècie (anglès)